UiPath, fondată în România, este în cădere liberă pe Bursa de la New York. Acțiunile se prăbușesc cu 30% after-hours după raportarea rezultatelor pe primul trimestru fiscal. Rob Enslin demisionează din funcția de CEO. Daniel Dines revine la cârma companiei
Acțiunile UiPath (simbol bursier PATH) se depreciază cu 30% în tranzacțiile after-hours pe Wall Street, la 12,6 dolari de la 18,3 dolari la închiderea de miercuri seară, după ce compania producătoare de software de automatizare fondată în România de Daniel Dines și Marius Tîrcă a raportat rezultate financiare pentru primul trimestru fiscal care nu au fost pe placul investitorilor.